En as luengas eslavas meridionals se vei una división entre o grupo esloveno-serbo-crovate y o grupo macedonián-bulgaro, que reflexan os dos camins d'a eslavización d'os Balcans: dende o Danubio meyo y dende o Danubio baixo. Esto explica que o serbo-crovate y esloveno tiengan coincidencias con o checo, con qui teneban contacto dica que a maguiarización d'os eslavos panonians y una colonización con bayoarios (antipasaus d'os baverans, tiroleses y austriacos) los deseparó. Os elementos eslavos no recients d'o rumán coinciden con o bulgaro-macedonián, que amés antes yera més estendillau enta l'este (perdió terreno debant d'o serbo-crovate).